পানি ...
ভূমি ...
অগ্নি ...
বায়ু ...
বহুকাল আগে থেকে , চার জাতি একসাথে শান্তিতে বসবাস করছিল.
তারপর অগ্নি-জাতির আক্রমণে সবকিছু পাল্টে যায়.
একমাত্র অ্যাভাটার , চার উপাদানেই পারদর্শী , তাদেরকে থামাতে পারতেন.
কিন্তু বিশ্বের সবচেয়ে বেশি প্রয়োজনের সময় , তিনি অদৃশ্য হয়ে গেলেন.
১০০ বছর পেরিয়ে গেছে , আমার ভাই আর আমি , নতুন অ্যাভাটার ,
অ্যাং নামের বায়ুবেন্ডারকে খুঁজে পেয়েছি.
আর বায়ুবেন্ডিংয়ে চমৎকার দক্ষতা থাকলেও ...
কাউকে বাঁচানোর আগে তার অনেক কিছু শেখা দরকার.
কিন্তু আমার বিশ্বাস অ্যাং পৃথিবীকে রক্ষা করতে পারবে.
ফিরে দেখা অ্যাভাটার ...
এম্বার দ্বীপ জাদুকরী একটা জায়গা.
এম্বার দ্বীপে তোর পরিবারের বাড়ি ছিল না একটা ?
ছোটবেলায় প্রতি গ্রীষ্মে আমরা এখনে আসতাম.
সেটা ছিল অনেক আগের কথা.
ঢেউ যেমন করে বালির উপরে থাকা পায়ের ছাপ মুছে দেয়.
এম্বার দ্বীপ সেভাবে সবার জীবনের অতীত কলঙ্ক মুছে দেয়.
এম্বার দ্বীপ তোমার আভ্যন্তরীন বিষয়গুলো বাইরে বের করে আনে.
আমরা অগ্নিরাজের থেকে পালিয়ে অগ্নিরাজের বাড়িতেই লুকিয়ে আছি ...
ব্যাপারটা একটু অদ্ভুত মনে হচ্ছেনা ?
আমি তো বলেছি , পরিবার ভেঙ্গে যাওয়ার পর আমার বাবা আর এখানে আসেনি.
আর সেটা ছিল অনেক আগের কথা.
সহজে কেউ আমাদের এখানে খুঁজতে আসবে না.
কথাটা তোমাদের বিশ্বাস হবেনা.
আমাদের নিয়ে একটা নাটক বানানো হয়েছে.
আমরা এইমাত্র শহর থেকে আসলাম , আর আমরা এই পোস্টার পেয়েছি.
কী ?
এটা কীভাবে সম্ভব ?
এটা শোন.
"বরফগোলায় বালক" বিখ্যাত নাট্যাকার পু-অন টিনের নতুন নাটক.
পু-অন টিন পুরো পৃথিবী ঘুরে অ্যাভাটার সম্পর্কে তথ্য যোগাড় করেছে.
বরফে ঢাকা দক্ষিণমেরু থেকে “বা সিং সে” শহরের অভ্যন্তরে.
তার সংগ্রহে আছে গান গাওয়া যাযাবর দল , জলদস্যুরা , যুদ্ধবন্দীরা ...
ও অবিশ্বাস্য জ্ঞানসম্পন্ন বাঁধাকপি বিক্রেতা.
অভিনয় করেছে এম্বার দ্বীপের তুমুল জনপ্রিয় আভিনেতারা.
আহ.
আমার মা আগে আমাদের ওদের অভিনয় দেখাতে নিয়ে যেতো.
প্রতিবছর ওরা “ড্রাগনদের ভিতরে ভালোবাসা” নাটকে অভিনয় করত.
সকা , সত্যিই তুই কি মনে করিস নিজেদের নিয়ে বানানো ...
নাটক দেখতে যাওয়া আমাদের উচিত হবে ?
বলিস কি , সারাদিন নাটক দেখে সময় কাটানো ?
আমি তো এভাবে সময় কাটানোর জন্যই অপেক্ষা করছিলাম.
হেই , আহ , আমি ওখানে বসতে চাচ্ছিলাম.
আমার পাশেই তো বসে আছে.
সমস্যা কিসের ?
না মানে আমি ... চাচ্ছিলাম ...
ঠিক আছে.
আমরা গ্যালারির উপরের অংশে বসছি কী কারণে ?
এখান থেকে আমি আমার পা দিয়ে কিছুই দেখতে পাচ্ছিনা.
চিন্তা করো না.
মঞ্চে কী হচ্ছে আমি তোমাকে সেটা বলে দিবো.
সকা , আমার একমাত্র ভাই.
আমরা অবিরত বরফে অবৃত এই দক্ষিণমেরুর সাগরে উদ্দেশ্যহীনভাবে ঘুরে বেড়াচ্ছি.
কিন্তু এখনো আমরা পূর্ণ-পরিতৃপ্তিদায়ক কিছুই পেলাম না.
আমি শুধু আমার পেট পূর্ণ করতে চাই.
আমার খিদে পেয়েছে.
তোর মনে কি শুধু খাবারের চিন্তাই আসে ?
আমি খাবারের চিন্তাটা আমার মন থেকে বের করে মুখে ঢুকানোর চেষ্টা করছি.
কারণ আমার খিদে পেয়েছে.
এটা জঘন্য.
আমার কৌতুক এর চেয়ে অনেক বেশি হাস্যকর.
আমি মনে করি ওর কৌতুকের কাছে তোমার কৌতুক হার মেনেছে.
প্রতিদিন , পৃথিবী আমাদের পথ দেখানোর জন্য আলোকসঙ্কেত দিচ্ছে.
কিন্তু কেউ আসে না.
তবুও , আমাদের আশা ছাড়লে হবে না , কারণ আশাই তো আমাদের একমাত্র অবলম্বন ...
আর তাই সবসময় আমাদের আশা ধরে রাখতে হবে ... এমনকি আমাদের শেষ নিঃশ্বাস পর্যন্ত আশা ধরে রাখতে হবে.
ফালতু একটা ডায়লগ.
আমি ওরকম কথা বলিনা.
ওহ , খোদা , এই নাট্যাকার তো দেখছি একটা জিনিয়াস.
মনে হচ্ছে কেউ বরফের ভিতরে জমে আছে. খুব সম্ভবত ১০০ বছর ধরে.
কিন্তু কে ?
বরফগোলার ভিতরে ওই ছেলেটা কে ?
পানিবেন্ডিং !
হাই-য়াহ !
তুমি কে , বরফে জমে থাকা বালক ?
আমি অ্যাভাটার , বোকা , পৃথিবীতে হাসি আর খুশি ছড়িয়ে দিতে এসেছি.
এক মিনিট , আমার চরিত্রে একটা মেয়ে অভিনয় করছে নাকি ?
বায়ুবেন্ডার.
আশায় আমার হৃদয় এতটাই পূর্ণ হয়েছে যে সেটা আমাকে অশ্রুশিক্ত করছে.
আমার এতটাই খিদে পেয়েছে যে খিদের চোটে আমার চোখ দিয়ে পানি ঝরছে.
আমি মাংস খেতে চাই !
এক মিনিট.
ওই কোশনে ওগুলো কি মাংস-ময়দার ফুলুরি নাকি ?
ওহ , কোথায় , কোথায় ?
আমি যে আজন্ম কোৗতুকবাজ আমি কি সেটা আগে কখনো বলেছি ?
আমি কৌতুক করি না.
কৌতুক করা আমার স্বভাব না.
আর আমি মেয়ে না.
ওহ , ওরা তো তোমার মানসম্মান সব খেয়ে দিয়েছে , টুইঙ্কল-টোস.
প্রিন্স জুকো , এই কেক তোমাকে অবশ্যই খেয়ে দেখতে হবে.
এখন আমার মুখ চালানোর সময় নেই.
সম্মান ফিরে পেতে হলে আমাকে অবশ্যই অ্যাভাটারকে আটক করতে হবে.
যখন তুমি আটক করার কাজে ব্যস্ত থাকবে , হয়তো আমি সেই সময়ে আরেক টুকরো কেক খেয়ে ফেলব.
আপনার খাওয়া দেখে আমার বমি আসছে.
আমাকে তারা একেবারে নিরস আর হাস্যরসহীন করে তুলে ধরেছে.
আসলে , আমি মনে করি ওই অভিনেতা তার অভিনয়ে অবিকল তোমাকে ফুটিয়ে তুলছে.
এমন কথা তুমি বলো কীভাবে ?
চলো অ্যাভাটারের কথা ভুলে যাওয়া যাক আর মালিশ নেওয়া যাক.
এমন কথা আপনি বলেন কীভাবে ?
হেই , দেখো.
আমি কিছু একটা পেয়েছি মনে হয়.
এটা একটা উড়ন্ত খরগোশ-বানর.
আমি ওর নাম রাখব মোমো.
হাই , সোনামণিরা.
আমি তোমাদের ভালোবাসি.
আহ.
এই ড্রেস পরে কি আমার পাছা মোটা দেখাচ্ছে ?
এই শহর ছেড়ে যেতে চাইলে অবশ্যই তোমাকে ধাঁধা আর চ্যালেঞ্জের মুখোমুখি হতে হবে.
তুই এই পানিবেন্ডিং স্ক্রল চুরি করলি কেন ?
কারণ এটা আমাকে অনেক আশা দিয়েছে.
অ্যাভাটার আমার !
এক মিনিট , কে আসছে ?
আমি নীল আত্মা , অগ্নি-জাতির চোখের বালি.
অ্যাভাটারকে উদ্ধার করতে এখানে এসেছি.
আমার হিরো.
কাইন্দো না , ময়না.
জেট তোমার জন্য ওই জঘন্য শহর ধ্বংস করে দিবে.
ওহ , জেট. তুমি খুবই দুষ্টু.
দেখো , বিস্তর জলবিভাজিকা. এটা ভূমি-রাজ্যের সর্ববৃহৎ গিরিখাত.
অ্যাহ , উড়ে যাওয়া যাক.
চলে যেও না , ইউয়ে.
শুধু তোমার কারণেই আমি খাবারের কথা ভুলে থাকি.
এক মিনিট. তুমি কি ডিনারে সাতলানো মাছ খেয়েছ ?
ভালো থেকো , সকা.
আমাকে চন্দ্রের গুরুত্বপূর্ণ দায়িত্ব পালন করতে হবে.
আর হ্যাঁ , আমি সাতলানো মাছ খেয়েছিলাম.
তুমি চন্দ্রের আত্মার সাথে চুমো খেয়েছিলে সেটা কখনো বলোনি তো.
শশশ , আমি মনযোগ দিয়ে দেখার চেষ্টা করছি.
বিশ্বকে রক্ষা করতে অ্যাভাটার ফিরে এসেছে !
ইয়ে !
এ পর্যন্ত , এই নাটকের বিরতিই সবচেয়ে ভালো লেগেছে.
নাট্যাকার যে আমাকে মাংস নিয়ে বাজে কৌতুক করা ...
নির্বোধ মনে করেছে তাতে কোনো সন্দেহ নেই.
হ্যাঁ , তুমি মাংস ছাড়া আরো অনেক বিষয়ে বাজে কৌতুক করো.
আমি জানি !
কমপক্ষে সকা চরিত্রের অভিনেতার চেহারা কিছুটা হলেও তোমার মতো.
অ্যাভাটার চরিত্রে যে মেয়ে অভিনয় করছে আমার সাথে তার অভিনয়ের কোনো মিলই নেই.
সঠিক কিনা জানিনা.
কিন্তু তোমার সাথে মেয়ে ক্যারেক্টার সবচেয়ে বেশি মিলে যাচ্ছে.
রিল্যাক্স , অ্যাং.
ওটা তো শুধু অভিনয়.
এমনটা তো না যে আমি নসিহৎ করা ছিচকাঁদুনে মেয়ে ...
সারাটা সময় আবেগপূর্ণ বক্তব্য দেওয়া থেকে যে নিজেকে সংবরণ করতে পারেনা.
কী ?
হ্যাঁ , তুমি তো মোটেই ওরকম না.
শোনো , বন্ধুরা.
নাট্যাকার যে ভালোমতো গবেষণা করেছে সেটা কিন্তু নিশ্চিত.
আমি জানি কথাটা শুনলে তোমাদের মন খারাপ হয়ে যাবে ,
কিন্তু মঞ্চে যা তোমরা দেখছ সেটা সত্য.
আমরা ভূমি-রাজ্যে চলে এসেছি.
আমি আশেপাশে দেখে আসি কোনো ভূমিবেন্ডিং শিক্ষক খুঁজে পাওয়া যায় কিনা.
এইতো.
এখনই মনে হয় আমি আসব.
আমি সারা শহর উড়ে দেখেছি ,
কিন্তু একটা ভূমিবেন্ডিং শিক্ষক খুঁজে পাইনি.
এবার আসছে.
তুমি আকাশে ভূমিবেন্ডিং মাস্টার খুঁজে পাবে না.
খুঁজতে হলে তোমাকে মাটির নীচে খুঁজতে হবে.
তুমি কে ?
আমার নাম টফ , কারণ আমি টাফ , আর এটাই আমার পরিচয়.
এক মিনিট.
কথা শুনে ছেলের কণ্ঠ মনে হলো.
খুবই শক্তিশালী একটা ছেলে.
টফ , তুমি যা শুনেছ সেটা সত্য.
খারাপ লাগছে , তাইনা ?
তুমি কি ইয়ার্কি মারছ আমার সাথে ?
এই অভিনয়ের জন্যই তো আমি অপেক্ষা করছিলাম.
কমপক্ষে আমার চরিত্রে কোনো টেকো মেয়ে অভিনয় করছেনা.
তো , তুমি অন্ধ ?
তুমি ওটা করছ আমি কিন্তু দেখতে পাচ্ছি.
তোমরা যা দেখো আমিও সেটা দেখি , কিন্তু আমি তোমাদের মতো চোখ দিয়ে দেখিনা.
আমি আমার মুখ দিয়ে একটা ধ্বনি-তরঙ্গ ছাড়ি.
হয়ে গেল.
আমি তোমাদের সবাইকে ভালোভাবে দেখে নিয়েছি.
জুকো , সময় হয়েছে তোমার চুল নিয়ে কথা বলার.
ওটা অনেক বড় হয়ে গেছে.
হয়তো আলাদা হওয়াই আমাদের জন্য মঙ্গলজনক.
আজুলা , বোন আমার , তুই এখানে কী করতে এসেছিস ?
তুই আমাকে ধরে ফেলেছিস.
এক মিনিট , ওটা কী ?
আমার মনে হয় ওটা তোর সম্মান.
কোথায় ?
ও পালিয়েছে.
কিন্তু কীভাবে ?
এভাবেই ড্রিলিং চলতে থাকলে এই প্রাচীর নিশ্চিত ভেঙ্গে পড়বে.
হা-হা. এইতো. ড্রিল করতে থাকো.
“বা সিং সে” শহর আর লুকিয়ে থাকতে পারবে না.
হায় ইশ্বর , জেট.
তারা কী করেছে তোমার সাথে ?
ভূমিরাজার হয়ে কাজ করতে হবে.
ধ্বংস করতে হবে !
জেট কি মারা গিয়েছিল ?
বিষয়টা সঠিক জানা যায়নি.
আমি স্বীকার করছি , প্রিন্স জুকো , সত্যিই আমি তোমার মাঝে রোমান্টিকতা খুঁজে পেয়েছি.
আমাকে নিয়ে আর মজা করতে হবেনা.
কিন্তু আমি মজা করছি না.
প্রথম যেদিন তুমি আমাকে আটক করেছিলে আমি তোমাকে সেদিন থেকেই আমার মনে গেঁথে নিয়েছি.
এক মিনিট.
আমি তো ভেবেছিলাম তুমি অ্যাভাটারের গার্লফ্রেন্ড.
অ্যাভাটার ?
ও তো আমার ছোট ভাইয়ের মতো.
আমি ওকে মোটেই রোমান্টিকতার চোখে দেখি না.
তাছাড়া , ও এটার মর্ম বুঝবে কেমন করে ?
ওহ , তুমি উঠে যাচ্ছো ?
আসার সময় আমার জন্য কিছু জ্বলন্ত অগ্নি-দানা নিয়ে আসতে পারবে ?
ওহ , আর গরম হালুয়া.
ভাই আমার , তুই কোনটা বেছে নিবি ?
নিজের জাতি , নাকি সারা জীবনের জন্য বেইমানি ?
বেইমানি বেছে নাও !
এটাতে মজা বেশি.
অসম্ভব.
আমি আপনাকে ঘৃণা করি , আঙ্কেল.
আপনি ছন্নছাড়া , আর আমি সারা জীবনের জন্য আমি আপনাকে ঘৃণা করি !
তুমি কি তাকে সত্যি সত্যি ওই কথা বলেছিলে ?
মুখে বলিনি , কিন্তু আমার কাজে বলে দিয়েছিল.
অ্যাভাটার রাজ্য.
ইয়েপ ইয়েপ.
আমার বজ্র তোকে ধ্বংস করে ছাড়বে.
অ্যাভাটার মারা গিয়েছে.
মনে হচ্ছে যখনই বড় কোনো যুদ্ধ হয়েছে ...
তখনই তোমরা কোনোমতে জানে বেঁচে ফিরেছ.
আমি বলতে চাচ্ছি , তোমরা অনেক বার পরাজিত হয়েছ.
খুবই বড় বড় কথা বলছ , সুকি.
আজুলা না তোমাকে বন্দী করেছিল ?
হ্যাঁ , ও তোমাকে বন্দী করেছিল.
তুমি কি আমার শুধু খারাপ দিকটাই তুলে ধরার চেষ্টা করছ ?
আমি এমনিই বলছি.
কেউ কি জানো অ্যাং কোথায় গেছে ?
আমাকে গরম হালুয়া এনে দেবে বলে প্রায় দশ মিনিট আগে ও বাইরে এসেছিল ,
আর আমি এখনো ওর জন্য অপেক্ষা করছি.
আমি বাইরেটা একটু দেখে আসি.
তুমি ঠিক আছো ?
না , আমি ঠিক নেই.
এই নাটক জঘন্য লেগছে আমার কাছে.
আমি জানি এটা হতাশাজনক , কিন্তু মনে হচ্ছে তুমি একটু বেশিই রেগে যাচ্ছো.
বেশি রেগে যাচ্ছি ?
আমি যদি আমার চাক্রা ব্লক না করতাম ,
হয়তো এই মুহূর্তে আমি অ্যাভাটার রাজ্যে যেতে পারতাম.
উইই !
সুকি , তুমি কি আমাকে মঞ্চের পিছনে নিয়ে যেতে পারবে ?
আমার চরিত্রে যে অভিনয় করছে তাকে আমি কিছু জোকস দিতে চাই.
আমি লুকিয়ে কাজ করার উপর অনেক বছরের প্রশিক্ষণপ্রাপ্ত অভিজাত যোদ্ধা.
মনে হয় আমি তোমাকে মঞ্চের পিছনে নিয়ে যেতে পারব.
হায় আল্লাহ , সবাই দেখছি নিজের চরিত্রের অভিনয় নিয়ে খুবই উদ্বিগ্ন.
এমনকি তোমাকেও স্বাভাবিকের চেয়ে বেশি বিষন্ন মনে হচ্ছে , আর এটা কোনো কিছুর ইঙ্গিত দিচ্ছে.
তুমি বিষয়টা বুঝতে পারছ না.
এটা তোমার ক্ষেত্রে ভিন্ন.
তোমার চরিত্রের অভিনেতা শক্তিশালী পেশিপুরুষ , একই সাথে সে দশজন হারামীকে কুপোকাত করছে ...
আর বড় বড় ডায়লগ মারছে.
হ্যাঁ , এটা খুবই দারুণ.
কিন্তু আমার ক্ষেত্রে , আমি আমার জীবনে যত ভুল করেছি ...
আমার মুখের সামনে সেগুলো ভেসে উঠছে.
আমার আঙ্কেল , সবসময় , এমনকি দুঃখের সময় আমার পাশে ছিল.
সে সবসময় আমার পক্ষে ছিল.
আমাকে সে অনেক কিছু শিখিয়েছে , আর আমি কীভাবে তার প্রতিদান দিলাম ?
পিছন থেকে ছুরি মেরে.
এটা আমার সবচেয়ে বড় আক্ষেপ , আর আমি কখনো নিজ ভুলের প্রায়শ্চিত্ত করতে পারব না.
তুমি তোমার আঙ্কেলের কাছে নিজ ভুলের প্রায়শ্চিত্ত করেছ.
হয়তো তুমি এখনো উপলব্ধি করতে পারোনি , কিন্তু তুমি করেছ.
তুমি জানলে কেমন করে ?
কারণ একবার আমি তোমার আঙ্কেলের সাথে অনেক সময় কথা বলেছিলাম.
আর বারবার সে শুধু তোমার কথা বলছিল.
সত্যিই ?
হ্যাঁ , আর কথাগুলো কিছুটা বিরক্তিকর লাগছিল.
ওহ , সরি.
কিন্তু একইসাথে খুব ভালোও লাগছিল.
কথায় কথায় তোমার আঙ্কেল বলছিল তুমি যেন নিজের পথ আর আলোর দিশা খুঁজে পাও.
এখন যেহেতু তুমি আমাদের সাথে আছো ...
গর্বিত হবে তোমার আঙ্কেল.
আউ.
ঘুষি মারলে কী কারণে ?
আমি এভাবেই আমার অনুভূতি প্রকাশ করি.
আপনার জুকো সাজ দারুণ হয়েছে , কিন্তু জখমের দাগ উল্টো পাশে হয়ে গেছে.
জখমের দাগ ঠিক পাশেই আছে !
ও এদিকেই আসছে.
আমি কি তোমাকে সাহায্য করতে পারি.
সত্যি বলতে , আমি হয়তো তোমাকে সাহায্য করতে পারব.
আমি সকার হিউজ ফ্যান.
কিন্তু তুমি তাকে ঠিকমতো ফুটিয়ে তুলতে পারছ বলে আমার মনে হচ্ছেনা.
ধুর ছাই.
নতুন আইডিয়া নিয়ে আরেক ভক্তের উদয় হলো.
আমার কথাটা শুধু শোনো.
সত্যিকার সকা হলে এমন কিছু বলত ...
বাঁধাকপি বিক্রেতা তার বাঁধাকপি ঠিক করার জন্য কী ব্যবহার করে ?
বাঁধাকপি পত্তালি !
জোকটা তো মোটামুটি ভালোই.
কই দেখি তো ওগুলো.
পাথুরে সম্পর্ক.
ভালোই.
এছাড়া , কিছু ফ্রেজ ব্যবহার করতে দ্বিধা করবে না , বিশেষ করে অক্রমণের পূর্ব মুহূর্তে.
যেমন ধরো , "উড়ন্ত লাথি !"
তুমি কে , বলো তো ?
সাধারণ এক কৌতুকপ্রেমী.
কিটারা , তুমি ওখানে যেটা বলেছ সেটা কি সত্যিই তোমার মনের কথা ?
কোথায় ?
এসব তুমি কী বলছ ?
মঞ্চে যখন তুমি বলেছিলে আমি তোমার ভাইয়ের মতো ...
আর আমার প্রতি তোমার কোনো অনুভূতি নেই.
আমি তো বলিনি.
অভিনেতা বলেছে.
কিন্তু কথা তো সত্যি , তাইনা ?
হামলার দিনে আমরা কিস করেছিলাম , আর ভেবেছিলাম আমরা একসাথে থাকব , কিন্তু সেটা আর হবেনা.
অ্যাং , আমি জানি না.
না জানার কী আছে ?
কারণ এখন যুদ্ধ চলছে ...
আর আমাদের অন্য বিষয় নিয়ে মাথা ঘামাতে হচ্ছে.
এসব নিয়ে ভাবার সঠিক সময় না এখন.
তাহলে , সঠিক সময় কখন ?
দুঃখিত , অ্যাং , কিন্তু এই মুহূর্তে , আমি আমার সিদ্ধান্ত জানাতে পারছি না.
আমি তো এখনো আমার সিদ্ধান্ত জানাইনি.
আমি ভিতরে যাচ্ছি.
আহ , আমি আস্ত একটা গাধা.
তুমি অনেক কিছু মিস করেছ.
আমরা অগ্নি-জাতিতে গিয়েছিলাম , আর তুমি সুস্থ হয়ে উঠেছিলে , আর কিটারা “পেইন্টেড লেডি” হয়েছিল ...
আর আমি একটা তরোয়াল পেয়েছিলাম , আর আমার মনে হয় দহন-মানব মারা গিয়েছিল.
ওহ , দেখো.
একটু পরেই হামলা শুরু হবে.
শশশ.
আমি শুধু জানিয়ে রাখি , অ্যাং. সবসময় আমি তোমাকে ভালোবাসব ...
ভাইয়ের মতো.
আমিও চাই তুমি আমাকে ভাইয়ের মতো ভালোবাসো.
হেই , টফ.
অ্যাংয়ের সাথে তোমার কি কোনো পাথুরে সম্পর্ক আছে ?
আমি ওকে ওটা বলতে বলেছি.
আশা করি সবাই হামলার জন্য প্রস্তুত.
"হাউ-মাউ-খাউ !"
অবশেষে আমরা রাজপ্রাসাদে আসতে পেরেছি , কিন্তু কেউ বাসায় নেই.
আসলে , আমি বাসায় আছি.
আর আমি তোমাদের দলে যোগ দিতে চাই.
মনে হচ্ছে আমাদের আর কোনো উপায় নেই.
আসো আমাদের সাথে.
মনে হয় নাটক এখানেই শেষ.
নাটক এখন বর্তমানে এসে পড়েছে.
বসো.
নাটক এখনো শেষ হয়নি.
কিন্তু কাহিনী তো শেষ , বাকি আছে শুধু ভবিষ্যত !
ওই ধূমকেতু থেকে যে শক্তি পাওয়া যাবে ...
সেটা দিয়ে অগ্নি-জাতি অপ্রতিরোধ্য হয়ে উঠবে !
আব্বাজান , জুকো আর অ্যাভাটার প্রাসাদে ঢুকে পড়েছে.
ওরা আপনাকে পরাজিত করতে চাচ্ছে.
তুমি জুকোকে সামলাও.
আমি নিজেই অ্যাভাটারের সম্মুখীন হবো.
অ্যাং , তুমি অগ্নিরাজকে খুঁজে বের করো.
আমি ওকে থামিয়ে রাখব.
তুই এখন থেকে আর আমার ভাই না.
তুই রাষ্ট্রের শত্রু.
না , আমি সিংহাসনের ন্যায়সঙ্গত উত্তরাধিকারী.
সে দেখা যাবে.
সম্মান !
তাহলে , তুই চার উপাদানের সবকটায় দক্ষতা অর্জন করেছিস ?
হ্যাঁ , আর এখন তুমি পরাজিত হবে.
না , তুই পরাজিত হবি.
তুই দেখ , তুই অনেক দেরি করে ফেলেছিস.
ধূমকেতু এখানে চলে এসেছে , এখন আর আমাকে থামানো যাবেনা !
না !
ওদের খেল খতম , আব্বাজান.
আমরা বিজয়ী হয়েছি.
হ্যাঁ , আমরা বিজয়ী হয়েছি.
আমার বাবার আর দাদার স্বপ্ন এখন এসে পূরণ হয়েছে.
এখন আমি এই বিশ্বের মালিক.
নাটকটা ভালো ছিলনা.
ঠিক সেটাই.
কথা সত্যি.
জঘন্য নাটক.
একদম ঠিক কথা বলেছ.
কিন্তু দর্শকের মনে ভালো প্রভাব পড়েছিল.
Translated By : Anisur Rahman